**Anunțuri**

(ședința la Ministerul Finanțelor cu Direcțiile finanțe ale UAT

și Trezoreriile regionale din 24.01.2018)

1. ***Direcția Datorii Publice***
2. *Asigurarea raportării în termenul stabilit a situației datoriei publice a UAT în conformitate cu cerințele stabilite în Hotărîrea Guvernului nr.1136 din 18.10.2007*.

Răspunderea pentru prezentarea în termenele stabilite și pentru veridicitatea datelor din informația necesară pentru monitorizarea datoriei sectorului public o poartă persoana cu funcție de răspundere. Neîndeplinirea cerințelor privind raportarea informației necesare pentru monitorizarea datoriei sectorului public se sancționează în conformitate cu Codul contravențional.

1. *Respectarea procedurii de contractare a datoriei/acordare a garanțiilor de stat pentru împrumuturi de către autoritățile executive ale UAT*.

Autoritățile executive ale UAT, pe baza necesităților de finanțare identificate, a analizei oportunităților de finanțare efectuate, pentru instrumentele de datorie pe termen lung, prezintă Ministerului Finanțelor proiectul contractului de împrumut/contractului de garanție, împreună cu cererea de solicitare a avizului pentru autorizarea contractării datoriei/acordării garanțiilor pentru împrumuturi de către autoritățile executive ale UAT, precum și a documentelor relevante prevăzute în Hotărîrea Guvernului nr.1136 din 18.10.2007.

1. *Datoriile cu termen expirat ale APL ca beneficiari recreditați și/sau în calitate de garanți ai beneficiarilor recreditați* (întreprinderile municipale Regia Apă-Canal).

La situația din 22 ianuarie 2018 4 autorități publice locale și 3 întreprinderi municipale ,,Apă Canal” (la care APL este garant), beneficiari recreditați în cadrul proiectelor finanțate din surse externe, au înregistrat datorii cu termen de achitare expirat față de bugetul de stat în sumă de 1,1 milioane dolari SUA și 0,4 milioane Euro, inclusiv:

1) ÎM Direcția de producție Apă Canal Stefan Vodă – 134271,01 USD

2) IM Regia Apă Canal Bălți – 683018,63 USD

3) IM Regia Apa Canal Cahul – 309965,63 USD

4) Consiliul raional Florești – 151445,93 Euro

5) Consiliul raional Hîncești – 10125,54 Euro

6) Consiliul raional Leova – 73557,22 Euro

7) Consiliul raional Orhei – 182010,00 Euro.

1. *Activarea garanțiilor de rambursare a împrumuturilor recreditate,* prin stoparea transferurilor cu destinație generală de la bugetul de stat către unitățile administrativ-teritoriale respective.

Legea nr.419-XVI din 22.12.06 cu privire la datoria sectorului public, garanțiile de stat și recreditarea de stat, Hotărîrea Guvernului nr.1136 din 18.10.07, precum și Contractele de recreditare prevăd că drept garanție de rambursare a împrumuturilor recreditate servesc transferurile cu destinație generală de la bugetul de stat către unitățile administrativ-teritoriale respective.

Astfel, în vederea recuperării datoriilor expirate, au fost stopate transferurile cu destinație generală de la bugetul de stat către unitățile administrativ teritoriale pînă la stingerea datoriilor expirate.

1. *Reeșalonarea datoriilor*

În cazul în care beneficiarul recreditat nu își poate respecta obligațiile financiare conform graficului de achitare a datoriei relevant contractului de recreditare, el poate să se adreseze cu solicitare de reeșalonare a datoriilor, cu prezentarea unui plan concret și argumentat de măsuri întru îmbunătățirea managementului întreprinderii, redresarea situației financiare și atingerea obiectivelor stabilite. Ministerul Finanțelor, în conformitate cu art. 212 din Hotărîrea Guvernului nr.1136 din 18.10.2007, în urma unei analize economico-financiare a beneficiarului recreditat, are dreptul să adopte decizii privind reeșalonarea datoriei acestuia prin încheierea unor acorduri adiționale la contractul de recreditare inițial.

La moment, cu solicitări de reeșalonare s-au adresat:

• IM Direcția de producție Apă Canal Ștefan Vodă;

• IM Regia Apă Canal Bălți;

• IM Regia Apa Canal Cahul;

• Consiliul raional Florești;

• Consiliul raiona Orhei.

1. ***Direcția politici bugetare sectoriale***
2. *Unele măsuri noi aprobate în Legea bugetului de stat pentru anul 2018 la ramura ”Protecție socială” (baza legală, principalele prevederi):*
3. Serviciul mediator comunitar - *informat auditoriul cu prezentare la ecran*;
4. Asigurarea prestațiilor sociale pentru copiii plasați în serviciile sociale (bani de buzunar) - *informat auditoriul cu prezentare la ecran*;
5. Probleme identificate la reflectarea în bugetele locale în anul 2018 conform clasificației bugetare (incluse cheltuieli care nu se atribuie sectorului ”Protecție socială”)

În urna analizei bugetelor locale aprobate pe anul 2018 la ramura „Protecție socială”, s-au depistat că sunt incluse  pe unele raioane  tipuri de cheltuieli care nu se atribuie ramurii date.

*De exemplu*: activitatea școlilor sportive (P3) 00238; dezvoltarea și promovarea activității de tineret (P3) 00239; Susținerea de stat a transportului auto (P3) 00399. Se solicită verificarea suplimentară a datelor incluse.

1. *Restituirea soldurilor la finele anului pe transferurile cu destinație specială la ramura ”Protecție socială” (Hotărârea Curții de Conturi nr.23 din 31.05.2017)*

Soldul mijloacelor financiare din transferurile cu destinație specială de la ramura ”Protecție socială”, neutilizate pe parcursul anului bugetar, urmează în mod obligatoriu a fi restituite în bugetul de stat. Totodată, in HCC nr.23 din 31.05.2017 prin pct.12 Curtea de Conturi  a recomandat restituirea în bugetul de stat a soldurilor pentru anii 2015-2016 la ramura Protecție sociala.

1. La etapa de elaborare a proiectului de buget pentru anul 2019, să prezentați informații privind numărul real și argumentat al contingentului de beneficiari, dat fiind faptul că practica din anii precedenți ne arată că executarea este la nivel scăzut, ceea ce denotă o planificare necorespunzătoare.
2. ***Direcția investiții publice și administrarea asistenței financiare externe***

*Solicitarea din timp a operării de modificări și completări la clasificația bugetară*

Atenționarea APL asupra faptului că în cazul intenției de semnare a unui acord de grant, adresarea pentru atribuirea activității (P3 special – 7XXXX) urmează a fi depusă la Ministerul Finanțelor cel puțin cu o lună înainte de semnarea contractului sau debursarea mijloacelor.

Procesul de elaborare a Ordinului de completare a clasificației bugetare durează în timp, astfel, Ministerul Finanțelor elaborează un astfel de Ordin pe măsura acumulării solicitărilor atât de la APC cât și de la APL.

Nu pot fi elaborate ordine (de urgență așa cum solicită unele APL-uri) pentru fiecare proiect în parte.

1. ***Dna Viorica Pricop – secretar de stat***

*Anunț aferent emiterii Declarației privind buna guvernare*

Conducătorii autorităților administrației publice locale, instituțiilor publice, care gestionează mijloace ale bugetului public național sunt obligați să emită și să publice (pe pagina web, panouri de anunțuri etc.) declarația privind buna guvernare pentru anul precedent. Declarația se emite până la data de 31 martie în baza rezultatelor evaluării sistemului de management financiar și control, exercițiu efectuat în conformitate cu prevederile Ordinului Ministerului Finanțelor nr. 49 din 26.04.2012 cu privire la aprobarea Regulamentului privind evaluarea, raportarea sistemului de management financiar și control și emiterea declarației privind buna guvernare.

***Notă:*** Obligativitatea emiterii și publicării declarației este stabilită prin art. 16 din Legea nr. 229 din 23.09.2010 privind controlul financiar public intern. Declarația privind buna guvernare este emisă prin asumarea răspunderii manageriale și are drept temei informații și constatări consemnate în documentele aferente autoevaluării, precum și în rapoartele de audit intern și extern.